[{"text_idx": "#000000", "text": "Seekordne Bosch MTB maraton toimus Tallinnast 3 tunnise autoso\u0303idu kaugusel Ro\u0303uges, kuidas meie poistel la\u0308ks loe ta\u0308psemalt:"}, {"text_idx": "#000002", "text": "Valisin selleks XXL so\u0303idu ega pidanud kahetsema \u2013 rada oli va\u0308ga mo\u0303nusalt tasakaalus ja vaheldusrikas. Tegime soojenduse koos Raino, Tarmo ja Taikkiga \u2013 pa\u0308ris va\u0308sitav oli."}, {"text_idx": "#000003", "text": "Stardist minnes so\u0303itsin mo\u0303ne aja koos Talukaga, kes peale \u201eJa\u0308neda kipsi\u201c oma esimese maratoni tegi ja alguses u\u0308llatavalt ha\u0308sti liikus. Enne Suurja\u0308rve sinkule jo\u0303udmist otsustasin siiski natuke kiirendada ja mo\u0308o\u0308duda minu ees so\u0303itnud meestest-naistest, et saaksin so\u0303ita \u201evabas vees\u201c. Natuke eespool paistis Roland Toome selg ja selle vo\u0303tsin ka sihtma\u0308rgiks. Roland oli to\u0303usudel ko\u0303va ja vo\u0303ttis neid enamuses pu\u0308sti, aga sinkudel ja laskumistel tundsin ennast tema taga suht mugavalt, sest minu Spark ka\u0308itus juurikatel natuke leebemalt, kui tema \u201eja\u0308iksaba\u201c, mis tagaratast ikka ku\u0308lgedele loopis. Rolandiga so\u0303itsime la\u0308hestikku pa\u0308ris pikka aega, kuni \u201emo\u0303rvari Isa\u201c laskumine tuli ja ma tema seljataga so\u0303ites soovitasin tal vasakult laskuda(mille ja\u0308rel oli va\u0308ikest karjatust kuulda), kuna olin sealt varasemalt koguaeg so\u0303itnud, aga ise la\u0308ksin esmakordselt otse ja sain ka kenasti alla. Peale seda laskumist ma Rolandit rohkem ei na\u0308inud \ud83d\ude0a"}, {"text_idx": "#000005", "text": "Pa\u0308ris palju so\u0303itsin koos ka Sergei Z\u030celtoviga, kelle so\u0303idustiil minu omaga va\u0308ga ha\u0308sti sobis. Peab ma\u0308rkima, et tema so\u0303itis ka Scott Sparkiga \ud83d\ude0a Tundub, et see rada oligi sobilikum FullSusserile. Kui ko\u0303vemad po\u0303hiso\u0303idu so\u0303itjad meist \u201eu\u0308le so\u0303itnud\u201c olid, siis u\u0308hel hetkel oli ku\u0308ll veel mo\u0308o\u0308dujaid, aga tempo erinevus polnud enam nii suur ja nii me Sergeiga Sulev Lipu ja tema seltskonna tuulde haakisimegi. Etteruttavalt vo\u0303in o\u0308elda, et Sulevi seljataga ma lo\u0303puni so\u0303itsingi, sest seal oli samuti hea so\u0303ita \u2013 to\u0303usud rahulikumalt, singlid ja laskumised la\u0308ksid hooga. Sulevi taga on kindel so\u0303ita ja teda vo\u0303ib usaldada \u2013 mees jagab seda MTB va\u0308rki! Peale Vaikja\u0308rve(teispoole ja\u0308rve ja\u0308a\u0308b Kurgja\u0308rve spordibaas) sinkut olnud valusal to\u0303usul hakkasid jalad ku\u0308ll krambitama, aga sain ikka ma\u0308est ratta seljas u\u0308lesse ja Sulev lasi kruusal tempot natuke ja\u0308rgi ka. U\u0308ldiselt saingi kogu so\u0303idu va\u0308ltel enamus to\u0303use so\u0303idetud, sest nagu Tarmo Mo\u0303ttus u\u0308tles: \u201e Ega see rattaga jooksmine u\u0308ks o\u0303ige rattaso\u0303it ikka pole!\u201c Tagumine Eagle hammakas sai oma to\u0308o\u0308d korralikult teha ja o\u0303igustas ennast igati. Mulle ja\u0308id sellest so\u0303idust va\u0308ga head ma\u0308lestused ja ta\u0308nasin pa\u0308rast so\u0303itu peakorraldajat ka."}, {"text_idx": "#000006", "text": "Huvitav kokkusattumus oli veel see, et kui po\u0303hiso\u0303itu so\u0303itnud Sulev Lipp sai 41.koha, siis mina temaga koos lo\u0303pujoont u\u0308letades olin XXL so\u0303idul samuti 41. \ud83d\ude0a"}, {"text_idx": "#000008", "text": "Tuur ja\u0308i suvel kahjuks vahele ja sel aastal polnudki Ro\u0303uge/Haanja ma\u0308gedes veel so\u0303itnud. Tarmo, Taikki ja Kaidoga laupa\u0308eval Ku\u0308tiorgu ei pa\u0308a\u0308senud, aga Ro\u0303ugele la\u0308hemale tulin o\u0303htuks ku\u0308ll. O\u0308o\u0308bimine Tartus andis 2 unetundi juurde. Pu\u0308hapa\u0308eva hommikul kohale ja klubikaaslastega soojendusele."}, {"text_idx": "#000009", "text": "Alguse esimesel kiiremal laskumisel saime soojendades poolel teel pidama \u2013 kas siit pidi ju a\u0308ra keerama? Kaardi ja\u0308rgi oli nii meeles ja nagu vilksas ka nooleke, ei u\u0308htki vihjet lisaks. Leidsime o\u0303ige rajaotsa ja tegime osa lisapaunast la\u0308bi."}, {"text_idx": "#000010", "text": "Stardist pani kogu kamp muidugi otse ja loobus vabatahtlikult 2km magustoidust. Korraks vo\u0303tsin ku\u0308ll hoogu maha ja olin valmis o\u0303igele rajaotsale keerama, aga kellelgi teisel ei tundunud soovi olevat pidurdada. La\u0308ksime seega otse orgu ja sealt edasi kallasradadele."}, {"text_idx": "#000012", "text": "Ja\u0308rgnenud kruus+asfalt lo\u0303igul Taikki ku\u0308ll keeras uuest peale ja kadus lo\u0303plikult, aga samas tekkis spordipartnerite Kertsmanni ja Kuuse juhitav va\u0308iksem seltskond. Vahelduva eduga 4-6 liiget ja niiviisi pea lo\u0303puni. Raske oli, aga isiklikud mahapudenemised suutsin kuidagi tagasi so\u0303ita. Samas vedurito\u0308o\u0308ks ka jalga polnud, vabandused."}, {"text_idx": "#000015", "text": "To\u0303usu tuli kokku pea kilomeeter, mo\u0303ned kohalikud ma\u0308ed ja\u0308id ku\u0308ll va\u0308lja, aga ku\u0308llap siis kuu aja pa\u0308rast H100-l saab. Palju mo\u0303nusat metsateed ja singleid. Parimat magustoitu kogu raha eest! Ise sai u\u0308htlaselt peal hoitud ja positsioon protokollis ro\u0303o\u0303mustas. Suured ta\u0308nud rajatiimile!"}]